# נעשה ונשמע פר' משפטים

## הרב קלמן מאיר בר

{א} וְאֶל מֹשֶׁה אָמַר עֲלֵה אֶל יְהוָה אַתָּה וְאַהֲרֹן נָדָב וַאֲבִיהוּא וְשִׁבְעִים מִזִּקְנֵי יִשְׂרָאֵל וְהִשְׁתַּחֲוִיתֶם מֵרָחֹק: {ב} וְנִגַּשׁ מֹשֶׁה לְבַדּוֹ אֶל יְהוָה וְהֵם לֹא יִגָּשׁוּ וְהָעָם לֹא יַעֲלוּ עִמּוֹ: {ג} וַיָּבֹא מֹשֶׁה וַיְסַפֵּר לָעָם אֵת כָּל דִּבְרֵי יְהוָה וְאֵת כָּל הַמִּשְׁפָּטִים וַיַּעַן כָּל הָעָם קוֹל אֶחָד וַיֹּאמְרוּ כָּל הַדְּבָרִים אֲשֶׁר דִּבֶּר יְהוָה נַעֲשֶׂה: {ד} וַיִּכְתֹּב מֹשֶׁה אֵת כָּל דִּבְרֵי יְהוָה וַיַּשְׁכֵּם בַּבֹּקֶר וַיִּבֶן מִזְבֵּחַ תַּחַת הָהָר וּשְׁתֵּים עֶשְׂרֵה מַצֵּבָה לִשְׁנֵים עָשָׂר שִׁבְטֵי יִשְׂרָאֵל... {ז} וַיִּקַּח סֵפֶר הַבְּרִית וַיִּקְרָא בְּאָזְנֵי הָעָם וַיֹּאמְרוּ כֹּל אֲשֶׁר דִּבֶּר יְהוָה נַעֲשֶׂה וְנִשְׁמָע

אם נשים לב בפעם הראשונה עמ"י אומר נעשה בלבד ובפעם השנייה אמרו נעשה ונשמע,ועוד הבדל שבפעם הראשונה היה זה כל העם בקול אחד משא"כ בפעם השנייה.

עניין נוסף שיש ליתן עליו את הדעת זה העניין של נעשה ונשמע,איך אפשר לעשות בלא לשמוע? הרס"ג הופך את המילים ואומר כי הכוונה היא נשמע ונעשה,האבן עזרא מתרץ נעשה ונשמע הכוונה נחזור על זה שוב ושוב. התור"ת מביא בשם המדרש הגדול שנעשה ונשמע הכוונה זה נשמע במטרה לעשות,לפי ההסברים הללו מעלתם של עמ"י אינה כה גדולה, הם "בסה"כ" אמרו שישמעו ואז יעשו.

ועניין כללי הקשור אלינו, מח' רש"י והרמב"ן לגבי אין מוקדם ומאוחר בתורה,

שיטתו של רש"י בכל מקום שאין מוקדם ומאוחר בתורה ואף הכא לגבי נעשה ונשמע טוען רש"י שאין מקומה כאן אלא לפני מתן תורה

ובלשונו "ואל משה אמר עלה. פרשה זו נאמרה קדם עשרת הדברות, ובארבעה בסיון נאמר לו עלה" התירוץ הזה של רש"י שאין מוקדם ומאוחר צריך הסבר וליבון,מ"מ למה התורה הכניסה את הפרשה הזו פה ולא במקומה?

הרמב"ן חולק על רש"י וטוען שהתורה הולכת ע"פ הסדר ומאמץ את הסברו של רבי אברהם(האבן עזרא) שמסביר שהתורה נכתבה כסדר המאורעות עי"ש.

בפס' הנ"ל אנו רואים את שני התורות,תורה שבע"פ ותורה בכתב-בהתחלה זה היה "ויספר" ולאחר מכן "ויכתוב", ההבדל העיקרי בין תורה שבכתב לזו שבע"פ שתורה שבכתב זה הכלל זה העקרונות והתורה שבע"פ זה הפרטים ההעברה לחיי המעשה-הפירוט של התורה בע"פ יוצרת אצל אנשים רבים מרמור וחוסר אונים אל מול כל הפרטים החומרות והסייגים,ולא מבינים איך כל הפרטים הללו מתחברים לרעיון הכללי שמהם הם נובעים- כפי שכותב הרב קוק בתחילת אורות התורה "תורה שבכתב אנו מקבלים ע"י הציור היותר עליון ויותר מקיף שבנשמתנו,אנו מרגישים בקרבה את הפקת תפארת האורה החיה הכללי של כל היקום...חשים אנו ברוח אלוהים עליון מרחפת עלינו" התורה שבכתב ניתנה ביום בבוקר כפי שאומר המדרש אצלנו(פרשה ל'-יא')

"ואלה המשפטים (שם יט, טז): ויהי ביום השלישי בהית הבקר, בבקר נתנה התורה ובערב נתנו המשפטים, הדא הוא דכתיב (איוב ד, כ): מבקר לערב יכתו" התורה שבכתב הינה ברורה מאירה כמו בוקר כמו יום,אבל התורה שבע"פ ניתנה בערב בחושך,לא מובן לא רואים כלום.לא לומדים תורה שבכתב בלילה (כך פסק המשנ"ב), ממשיך הרב קוק "בתורה שבע"פ אנו כבר יורדים אל החיים אנו חשים שאנו מקבלים את האורה העליונה בצינור השני של הנשמה,בצינור המתקרב לחיי המעשה" הקושי הגדול להאיר את הפרטים ע"י אותו האור הגדול-להאיר את הערב ע"י האור שיש בבוקר,זה הסיבה שבימות המשיח החוצפה תסגה,הסיבה שהחוצפה תרבה כי האנשים יגידו שאינם מתחברים לפרטים הקטנים בלי להבין את הכלל את העיקרון שמאחורי הפרטים הקטנים, החוצפה רבה מפני שהעולם מוכן להבין איך הפרטים קשורים לכלל,מה שבדורות קודמים לא היה,אנשים היו עושים את הפרטים בלא להבין איך הם מתקשרים לכלל.הרב מציין כי תהליך זה נגרם עקב כך שלא לומדים ספרי מחשבה ואמונה ולכן לא מתחברים אל כל הפרטים הקטנים שאין מה שיחבר אותו! הרב טוען כי בישיבות עוסקים רק בפרטים אבל לא עוסקים בלחבר את הפרטים לכלל "בן חמש למקרא בן עשר למשנה בן חמש עשרה לתלמוד" כאשר הנשמה רכה לומדים את הדברים הכללים יותר שזה המקרא לאחר מכן את הפרטים ורואה איך הפרטים מתחברים לכללים אותם למדת.

תנא דבי אליהו

"מעשה בתלמיד אחד ששנה הרבה וקרא הרבה ושימש ת"ח הרבה ומת בחצי ימיו והייתה אשתו מטלת תפיליו ומחזרתם בבתי כנסיות ובבתי מדרשות ואומרת להם כתיב בתורה "כי הם חייך ואורך ימיך" בעלי ששנה הרבה וקרא הרבה ושימש ת"ח הרבה מפני מה מת בחצי ימיו. ולא היה אדם המחזירה דבר,פעם אחת נתארחתי אצלה והייתה משיחה לי כל אותה מאורע ואמרתי לה בתי בימי נידתך מהו אצלך? אמרה לי ח"ו אפילו באצבע קטנה לא נגע בי,בימי ליבונך מהו? אכל עמי שתה עמי... אמרתי לה ברוך המקום שהרגו שאמרה תורה אשה בימי נדתה לא תקרב .."

וקשה איך אותו ת"ח לא הקפיד על ריחוק מאשה בשעת ליבונה? מסביר הרב קוק אותו בנאדם שנה הרבה וקרא הרבה,קודם כל שנה ואח"כ קרא- אותו אדם קודם שנה קודם למד את הפרטים ולאחר מכן קרא,אם קוראים את הפרטים בלא לקרוא את הכללים את החמישה חומשים את המקרא אזי הפרטים הינם כספר חוקים שלא מוצאים בהם את האור את ההתחברות הפנימית וזה מה שקרה לאותו אדם ששנה ורק לאחר מכן קרא,אם שונים ואח"כ קורים יוצאות תקלות רבות- בפרשתנו כתוב "ואלה המשפטים" מסביר רש"י " ואלה מוסיף על הראשונים, מה הראשונים מסיני, אף אלו מסיני" נו ברור שזה מסיני אין ה"א שמישהו המציא את המצוות האלה,אלא הכוונה כמו שהראשונים מוארים כך האחרונים מוארים רק צריך להאיר אותם

"{ג} וַיָּבֹא מֹשֶׁה וַיְסַפֵּר לָעָם אֵת כָּל דִּבְרֵי יְהוָה וְאֵת כָּל הַמִּשְׁפָּטִים וַיַּעַן כָּל הָעָם קוֹל אֶחָד וַיֹּאמְרוּ כָּל הַדְּבָרִים אֲשֶׁר דִּבֶּר יְהוָה נַעֲשֶׂה: {ד} וַיִּכְתֹּב מֹשֶׁה אֵת כָּל דִּבְרֵי יְהוָה וַיַּשְׁכֵּם בַּבֹּקֶר וַיִּבֶן מִזְבֵּחַ תַּחַת הָהָר וּשְׁתֵּים עֶשְׂרֵה מַצֵּבָה לִשְׁנֵים עָשָׂר שִׁבְטֵי יִשְׂרָאֵל... {ז} וַיִּקַּח סֵפֶר הַבְּרִית וַיִּקְרָא בְּאָזְנֵי הָעָם וַיֹּאמְרוּ כֹּל אֲשֶׁר דִּבֶּר יְהוָה נַעֲשֶׂה וְנִשְׁמָע"

בהתחלה משה אומר להם משפטים פרטים אז כל העם עונה בקול אחד אם זה פרטים בלי כלום כולם עושים אותו דבר,אבל שמשה עובר לתורה שבכתב (ויכתוב משה) אז מוסיפים העם נעשה ונשמע,נשמע זה מלשון להבין- שיש תורה שבכתב אז עמ"י רוצה "נעשה ונשמע" קודם כל נעשה אפילו אם לא נבין אח"כ ננסה להבין-לא אכפת לנו אם נתחבר או לא, אם נתחבר מה טוב וגם אם לא קודם כל נעשה! החיבור של הפרטים לכלל זה חשוב אבל אין זה הכרחי! שאלנו לפי רש"י למה פרשת נעשה ונשמע רשומה בפר' משפטים ולא במתן תורה-אם הנעשה ונשמע היה נרשם אחרי המתן תורה אין זה חכמה ואין זה גדלות כ"כ גדולה להגיד נעשה אפילו שלא מבינים,כי את התורה שבכתב באופן כללי כן מבינים,אבל הגדלות האמיתית זה להגיד שתעשה אע"פ שלא תבין בפרטים שם צריך גדלות אמיתית לעשות אע"פ שלא מבינים.